wickkiey/tamil-wikipedia-chunked huggingface dataset:
# யாழ்ப்பாணத்து மக்கட்பெயர் மரபு

## யாழ்ப்பாண மரபு

### இந்துக்கள்

ஐரோப்பியர் காலத் தேவைகளுக்கு ஏற்ப, ஒற்றைப் பெயரிடும் முறையில் மாற்றங்கள் ஏற்பட்டபோது, யாழ்ப்பாணத் தமிழர் மரபு, தமிழக வழக்கிலிருந்து ஓரளவு வேறுபட்டு அமைந்தது எனலாம். வேறுபடுகின்ற அம்சங்களில் முக்கியமானவையாகக் கருதப்படுபவை பின்வருமாறு:  
- ஊர்ப்பெயர்கள் மக்கட் பெயர்களின் பகுதிகளாக அமையாமை.
- பிராமணர்களையும், பிற்காலங்களில் தமிழ் நாட்டிலிருந்து யாழ்ப்பாணத்தில் குடியேறிய செட்டிமார்கள் போன்ற சில வகுப்பினரையும் தவிர ஏனையோர் சாதியை அடையாளப்படுத்தும் ஒட்டுகளைகளைத் தங்கள் பெயருடன் சேர்த்துக்கொள்ளும் வழக்கம் இல்லாதிருந்தமை.  
மிகப் பெரும்பான்மையான யாழ்ப்பாண இந்துக்களின் பெயர்கள் இரண்டு பகுதிகளைக் கொண்டிருக்கின்றன. ஒன்று குறிப்பிட்ட நபருக்கு வழங்கப்பட்ட பெயர், மற்றது அவரது தந்தையார் பெயர். ஆண்களைப் பொறுத்தவரை, பெயர்கள் பின்வரும் வடிவத்தில் அமைகின்றன.  
: (**தந்தை பெயர்**) (**சொந்தப் பெயர்**)  
பொன்னம்பலம் என்பவருடைய மகன் கணேசன் எனில், கணேசனுடைய பெயர் பின்வரும் மூன்று வழிகளில் எழுதப்படுவதுண்டு.  
1. **பொன்னம்பலம் கணேசன்**
1. **பொ. கணேசன்**
1. **பொன். கணேசன்**  
முதலாவது, கணேசனுடைய முழுப்பெயர் எனப்படுகின்றது. முழுப்பெயர் தேவையில்லாதபோது தந்தையின் பெயரின் முதல் எழுத்தை மட்டும் சேர்த்து எழுதுவது வழக்கம். இதை இரண்டாவது பெயர் காட்டுகின்றது. தந்தையின் பெயரிலிலிருந்து ஒன்றுக்கு மேற்பட்ட எழுத்துக்களைச் சேர்த்து, மூன்றாவது எடுத்துக்காட்டில் காணப்படுவது போல் எழுதுவதும் உண்டு. ஆனால், மிகவும் குறைந்த அளவினரே இவ்வாறு எழுதுகிறார்கள். சிலர் தங்கள் பெயரில் மூன்றாவது கூறாகப் பாட்டன் பெயரையும் சேர்த்து எழுதும் வழக்கமும் உண்டு. எடுத்துக்காட்டாகக் கணேசனின் பாட்டன் சின்னத்தம்பி எனின், கணேசனின் முழுப்பெயர் பின்வருமாறு எழுதப்படும்.  
: **சின்னத்தம்பி பொன்னம்பலம் கணேசன்**  
இதைச் சுருக்கமாகத் தலைப்பு எழுத்துக்களுடன் எழுதும்போது கீழ்க்காணுமாறு அமையும்.  
: **சி. பொ. கணேசன்**  
பெயர்கள், பாட்டன், தந்தை, மகன் என மரபுவழியின் இறங்கு வரிசையில் எழுதப் படுகின்றன. இது ஒரு பரவலாகக் கைக்கொள்ளப்படும் மரபு எனக் கொள்வதற்கில்லை.  
பெண்களுடைய பெயர்களில் சிறிது வேறுபாடு உண்டு. இங்கே தந்தையின் பெயரைத் தங்களுடைய பெயருக்கு முன் எழுதாமல், அதற்குப் பின்னர் எழுதுவது வழக்கம். இது பின்வருமாறு அமையும்.  
: (**சொந்தப் பெயர்**) (**தந்தை பெயர்**)  
ஆனாலும், தலைப்பு எழுத்துக்களுடன் எழுதும்போது யாழ்ப்பாணத்தில் பொதுவாகப் பெண்களும் தலைப்பு எழுத்தை ஆண்கள் எழுதுவது போல் தங்கள் பெயருக்கு முன்னால் இட்டே எழுதுவது வழக்கம். இவற்றைவிடத் தங்கள் சொந்தப் பெயர்களின் முதலெழுத்துடன் தந்தையின் பெயரைச் சேர்த்து எழுதும் வழக்கமும் உண்டு. மேலே கூறப்பட்ட வழிகளுக்கு எடுத்துக்காட்டாகப் பொன்னம்பலத்தின் மகள் சுந்தரியின் பெயர் எழுதப்படும் விதங்களைக் கீழே காண்க.  
1. **சுந்தரி பொன்னம்பலம்**
1. **பொ. சுந்தரி**
1. **சு. பொன்னம்பலம்**
# யாழ்ப்பாணத்து மக்கட்பெயர் மரபு

## யாழ்ப்பாண மரபு

### யாழ்ப்பாணத்து இந்துப் பெயர் அமைப்பு

#### மொழி

யாழ்ப்பாணத்தவர் பெரும்பாலும் சைவ சமயத்தைச் சார்ந்தவர்கள். இதனால் அவர்களுடைய பெயர்கள் பெரும்பாலும் சிவன், முருகன், பிள்ளையார், உமாதேவி, விஷ்ணு போன்ற கடவுளரின் பெயர்களையும், வேறு பல பரிவார தெய்வங்களின் பெயர்களையும், சமயப் பெரியார்களின் பெயர்களையும் குறிக்கின்றன. இவை தவிரச் சமயம் சாராத பொதுப் பெயர்களையும் காணமுடியும்.  
யாழ்ப்பாணத்தில் காணும் இந்துப் பெயர்களில், தமிழ், வடமொழி, வேறு மொழிகள் என்பவற்றை இனங்காணமுடியும். சமயத் துறையில் சமஸ்கிருதச் செல்வாக்கு அதிகம் இருந்ததனால், கடவுட் பெயர்கள் பெரும்பாலும் அம் மொழியிலேயே இருக்கின்றன. அதனால் மக்கட் பெயரிலும் சமஸ்கிருதச் செல்வாக்கு அதிகம். எடுத்துக் காட்டாக,  
**விநாயகமூர்த்தி, ஸ்ரீஸ்கந்தராஜா, பாஸ்கரன்** போன்ற ஆண்களின் பெயர்களும், **தனலட்சுமி, சரஸ்வதி, இராஜேஸ்வரி** போன்ற பெண்களின் பெயர்களும் சமஸ்கிருதப் பெயர்களே. ஆனாலும் பல சந்தர்ப்பங்களில் இப்பெயர்களைத் தமிழ் மொழி மரபுக்கு ஏற்றபடி மாற்றிப் பயன்படுத்துவது உண்டு. இது எழுத்தில் மட்டும், பேச்சில் மட்டும் அல்லது இரண்டிலும் கைக்கொள்ளப்படுவது உண்டு. எடுத்துக்காட்டாக, **ரத்னம்** என்பதை **இரத்தினம்** என்று எழுதுவார்கள், பேச்சில் பெரும்பாலும் **ரெத்தினம்** அல்லது **ரத்தினம்** என்பது வழக்கம். ஆனால், **சரஸ்வதி** என்பதைப் பெரும்பாலும் அப்படியே எழுதினாலும் பேசும்பொழுது **சரசுவதி** என்ற பயன்பாட்டைக் காணலாம். **கணேஷன்** என்பது எழுத்திலும், பேச்சிலும் **கணேசன்** என்றே பெரும்பாலும் பயன்படுத்தப்படுகின்றது. தமிழ் நாட்டில் பரவலாகக் காணப்படுகின்ற **கணேஷ்**, **ராஜ்**, **கார்த்திக்**, **முருகேஷ்** போன்ற பயன்பாடுகள் யாழ்ப்பாணத்தில் மிகவும் குறைவாகவே காணப்படுகின்றன.  
ஒப்பீட்டளவில் தூய தமிழ்ப் பெயர்கள் குறைவு என்றே சொல்லவேண்டும். பழைய காலத்திலும், பிற்காலத்தில் சிறப்பாகப் பொருளாதார மற்றும் சமூக அடிப்படைகளில் கீழ் மட்டத்திலுள்ள மக்கள் மத்தியிலும் தமிழ்ப் பெயர்கள் கூடுதலாகக் காணப்பட்டன.  
**முருகன், நல்லதம்பி, பொன்னையா, எழிலன், கண்ணன், மணிமாறன், சேரன்** போன்ற ஆண்களுக்குரிய பெயர்களும், **அன்னப்பிள்ளை, பொன்னி, சின்னம்மா, பொன்மணி, கயல்விழி** போன்ற பெண்களுடைய பெயர்களும் தமிழ்ப் பெயர்களாகும்.
# எக்ஸ் பாக்ஸ்

**மைக்ரோசாப்ட் எக்ஸ் பாக்ஸ்** (*Microsoft Xbox*) மைக்ரோசாப்ட் நிறுவனத்தின் தயாரிப்பில் வெளிவந்த ஒரு நிகழ்பட ஆட்ட இயந்திரம் ஆகும்.சிறுவர்களின் மத்தியில் பொழுது போக்கு விளையாட்டு சாதனமாகவும் பெரியவர்களும் இணைந்து விரும்பி விளையாடும் இயந்திரமாகவும் விளங்குகின்றது.எக்ஸ் பாக்ஸ் நவம்பர் மாதம் 15, 2001 ஆம் ஆண்டில் வட அமெரிக்காவில் முதன்முதலாக அறிமுகமானது. இந்நிகழ்பட ஆட்ட இயந்திரம் நிறுவனம் குழந்தைகள் முதல் பெரியவர்களின் நன்மதிப்பைப் பெற்றுவரும் ஒரு கேளிக்கை சாதனமற்ற தத்ரூப விளையாட்டுக்களை விற்பனை செய்யும் நிறுவனமாகத் திகழ்கின்றது.எக்ஸ் பாக்ஸ் இயந்திரம் விற்பனையான ஆரம்ப காலங்களில் ஹேலோ, ஆம்ப்ட், டெட் ஓர் அலைவ் 3 மற்றும் ஓட்வேர்ல்ட்:மன்ச்'ஸ் ஓடிசீ போன்ற நிகழ்பட ஆட்டப் பிரதிகளும் கிடைக்கப்பெற்றன என்பது குறிப்பிடத்தக்கது.
# எக்ஸ் பாக்ஸ்

## வரலாறு

### ஆரம்ப காலத் தாயாரிப்பு

சீமஸ் பிளாக்லே என்னும் நிகழ்பட ஆட்டத் தயாரிப்பாளரும் அவரின் குழுவும் சேர்ந்து எக்ஸ் பாக்ஸினை வடிவமைத்தனர் மேலும் நிகழ்பட ஆட்ட இயந்திரம் மைக்ரோசாப்ட் நிறுவனத்தினால் உருவாக்கத்தில் உள்ளது என்ற செய்தியை மைக்ரோசாப்ட் நிறுவனத்தின் அதிபரானா பில் கேட்ஸ் அவர்களால் 1999 ஆண்டு வெளியிடப்பட்டது.மேலும் 2000 ஆம் ஆண்டு மார்ச் மாதம் 10 ஆம் திகதி எக்ஸ் பாக்ஸ் இயந்திரத்தின் வெளியீட்டினை மைக்ரோசாப்ட் நிறுவனம் உறுதிப்படுத்தியது குறிப்பிடத்தக்கது.
# வி. எஸ். அச்சுதானந்தன்

**வேலிக்ககத்து சங்கரன் அச்சுதானந்தன்** (20 அக்டோபர் 1923 - 21 சூலை 2025) கேரள மாநிலத்தின் முன்னாள் முதலமைச்சர் ஆவார். 82 வயதில், அந்தப் பதவியை ஏற்றுக்கொண்டவர்களில் மிக வயதானவர் இவர். இந்திய மார்க்சியப் பொதுவுடமைக் கட்சியுடன் இவர் இணைந்திருந்தார். 2016 முதல் 2021 வரை கேரள நிர்வாக சீர்திருத்தங்களின் தலைவராக மாநில அமைச்சரவை உறுப்பினராகப் பணியாற்றினார். 15 ஆண்டுகள் எதிர்க்கட்சித் தலைவராக இருந்தார். இது கேரள சட்டமன்றத்தில் மிக நீண்ட காலம் எதிர்க்கட்சித் தலைவராகப் பணியாற்றியவர் என்ற பெருமையைப் பெறுகிறார்.  
அச்சுதானந்தன் 1985 முதல் சூலை 2009 வரை ஒ.பொ.க (மார்க்சியம்) கட்சியின் நிர்வாகக்குழு உறுப்பினராக இருந்தார், பின்னர் அவர் தனது சித்தாந்த மனப்பான்மை காரணமாக கட்சியின் மத்திய குழுவிற்குத் திரும்பினார்..  
முதலமைச்சராக அச்சுதானந்தன் பல்வேறு நடவடிக்கைகளில் ஈடுபட்டார், இதில் சட்டவிரோதமாக ஆக்கிரமிக்கப்பட்ட பல ஏக்கர் நிலத்தை மீட்டெடுப்பதற்கான மூணாறில் இடிப்பு நடவடிக்கை, திரைப்படப் பதிப்புரிமை மீறலுக்கு எதிரான பதிப்புரிமை மீறல்-எதிர்ப்பு நடவடிக்கை, மாநிலத்தில் குலுக்கல் பரிசுச் சீட்டுக்கு எதிரான போராட்டம் ஆகியவை அடங்கும். ஊழல் குற்றச்சாட்டுகளில் முன்னாள் அமைச்சர் இரா. பாலகிருஷ்ண பிள்ளையைத் தண்டிப்பதில் அவர் முக்கியப் பங்கு வகித்தார். மாநிலத்தில் கட்டற்ற மென்பொருள்களை ஊக்குவிப்பதிலும், குறிப்பாக மாநிலத்தின் பொதுக் கல்வி முறையில் கட்டற்ற மென்பொருள்களை ஏற்றுக்கொள்வதிலும் அச்சுதானந்தன் முன்னிலை வகித்தார்.
# வி. எஸ். அச்சுதானந்தன்

## இளமைப் பருவம்

கேரளாவின் ஆலப்புழை மாவட்டம், சங்கரன் அக்கம்மா தம்பதியினருக்கு பிறந்த அச்சுதானந்தன், சிறு வயதிலேயே வறுமைக்கு உள்ளானார். தனது தாயை நான்கு வயதிலும் தந்தையைப் பதினொரு வயதிலும் இழந்த அவர், தனது ஏழாவது வகுப்புடன் பள்ளிக் கல்வியை நிறுத்தும் கட்டாயம் ஏற்பட்டது. ஒரு துணிக் கடையில் வேலை பார்க்க ஆரம்பித்த அவர், பின்னர் ஒரு கயிறுத் தொழிற்சாலையில் பணிபுரிந்தார்.
# வி. எஸ். அச்சுதானந்தன்

## அரசியல் வாழ்க்கை

தொழில் சங்க ஈடுபாட்டின் மூலம் அரசியலுக்கு வந்த வி.எஸ், 1938ஆம் ஆண்டு மாநில காங்கிரஸ் கட்சியில் சேர்ந்தார். கருத்து வேறுபாடுகளால், 1940ஆம் ஆண்டு காங்கிரஸிலிருந்து வெளியேறி இந்திய கம்யூனிஸ்ட் கட்சியில் உறுப்பினர் ஆனார். பின்னர் இந்திய சுதந்திர போராட்டத்தில் பங்கு அளித்த அவர், ஐந்து வருடத்துக்கும் மேலாகச் சிறையில் அடைக்கப்பட்டார். 1964ஆம் ஆண்டு, இந்திய கம்யூனிஸ்ட் கட்சியிலிருந்து பிரிந்து சென்று இந்திய கம்யூனிஸ்ட் கட்சி (மார்க்சிஸ்ட்) நிறுவிய 32 உறுப்பினர்களுள் இவரும் ஒருவர்.
12 ஜூலை 2009 அன்று நாடாளுமன்ற தேர்தலில் ஏற்பட்ட சரிவிற்காக, கட்சி தலைமையால் கட்சியின் மார்க்சிஸ்ட் கம்யூனிஸ்ட் கட்சியின் பொலிட்பீரோவிலிருந்து அதிரடியாக நீக்கப்பட்டார்.  
:2011-ஆம் ஆண்டுத் தேர்தலில் வெற்றி பெற்று, பதின்மூன்றாவது சட்டமன்றத்தில் உறுப்பினர் ஆனார். இவர் மலம்புழா சட்டமன்றத் தொகுதியில் போட்டியிட்டார்.
# வி. எஸ். அச்சுதானந்தன்

## குடும்ப வாழ்க்கை

வி. எஸ். அச்சுதானந்தன் கே. வாசுமதி என்பவரை மணந்தார். இவர்களுக்கு வி.வி. ஆஷா என்ற மகளும், வி. ஏ. அருண் குமார் என்ற மகனும் உள்ளனர்.  
2023 அக்டோபர் 20 அன்று, அச்சுதானந்தன் 100 வயதை எட்டினார்.இவரே 100 வயதை எட்டிய கேரளாவின் முதல் முதலமைச்சராவார்.
# வி. எஸ். அச்சுதானந்தன்

## மறைவு

அச்சுதானந்தம் 2025 சூலை 21 அன்று திருவனந்தபுரத்தில் உள்ள ஒரு தனியார் மருத்துவமனையில் தனது 101-ஆவது அகவையில் காலமானார்.
# சைனைட் (திரைப்படம்)

**சைனைட்** 2006ம் ஆண்டு வெளிவந்த ஒரு தமிழ்த் திரைப்படம். இத்திரைப்படம் ராஜீவ் காந்தியின் கொலையில் முக்கிய குற்றவாளிகளாக சந்தேகத்தின் பேரில் தேடப்பட்ட தமிழீழ விடுதலைப் புலிகளின் உறுப்பினர்களான சிவராசன், சுபா ஆகியோரின் கடைசி 20 நாட்களை அடிப்படையாக வைத்து எடுக்கப்பட்டது. இப்படத்தை எ.எம்.ஆர் ரமேஸ் இயக்கியுள்ளார்.
# மகாகவி காளிதாஸ் (1966 திரைப்படம்)

**மகாகவி காளிதாஸ்** ஒரு தமிழ்த் திரைப்படம் ஆகும். இத்திரைப்படத்தில் காளிதாஸாக சிவாஜி கணேசனும் இளவரசியாராக சௌகார் ஜானகியும் நடித்திருந்தனர். காளிதாசன் அவர்களின் வாழ்க்கை வரலாறு பற்றிய படம்.
# மகாகவி காளிதாஸ் (1966 திரைப்படம்)

## வகை

ஆன்மிகப்படம்
# மகாகவி காளிதாஸ் (1966 திரைப்படம்)

## கதை

காளிதாஸ் ஒரு ஏழைக் குடிமகனாவான். தனது சிறு வயது முதலே காளி பக்தனாக இருக்கும் இவன் ஒரு முட்டாளாகவும் இருக்கின்றான். திடீரென ஒரு நாள் அரச அவையில் கவி எழுதுபவர்களுக்கான போட்டி தொடங்குகிறது. காளியின் அருளால் அப்போட்டியில் பங்குகொண்டு கவிச்சக்கரவர்த்தி ஆகின்றான். பின்னர் இவனே மகாகவி காளிதாஸ் என அழைக்கப்பெற்றான்.
# அக்னி நட்சத்திரம் (திரைப்படம்)

***அக்னி நட்சத்திரம்*** 1988 இல் தமிழில் வெளிவந்த திரைப்படமாகும். மணிரத்தினத்தின் இயக்கத்தில் வெளி வந்த இத்திரைப்படத்தில் பிரபு, கார்த்திக், அமலா, நிரோஷா, விஜயகுமார், ஜனகராஜ் ஆகியோர் நடித்துள்ளனர்
# அக்னி நட்சத்திரம் (திரைப்படம்)

## வகை

நாடகப்படம்
# அக்னி நட்சத்திரம் (திரைப்படம்)

## கதை

கௌதம் (பிரபு) மற்றும் அஷோக் (கார்த்திக்) இருவரும் பகையின் காரணமாக சண்டைகள் கொள்வர். இதன் காரணம் அஷோக்கின் தாயாரையும் கௌதமின் தாயாரையும் இவர்களது தந்தை மணம் செய்து கொண்டார் என்பதே ஆகும். மேலும் இருவரும் தங்களுக்குள் இருக்கும் பகை காரணமாக அடிக்கடி சண்டை போட்டுக் கொள்வர். இவர்கள் தந்தையின் அலுவலகப் பிரச்சினைகள் காரணமாக இவரைக் கொலை செய்யப்பட இவரின் எதிரியின் முயற்சியால் இரு சகோதரர்களும் ஒற்றுமை கொள்கின்றனர். பின்னர் தம் தந்தையினைக் கொலை செய்ய முயன்றவனை இருவரும் பழி தீர்க்கின்றனர்.
# அக்னி நட்சத்திரம் (திரைப்படம்)

## நடிகர்கள்

- பிரபு - கௌதம்
- கார்த்திக் - அசோக்
- அமலா - அஞ்சலி
- நிரோஷா
- விஜயகுமார் - விஸ்வநாத்
- ஜெயசித்ரா - கமலா
- சுமித்ரா - சுசீலா
- வி. கே. ராமசாமி - செட்டியார்
- சனகராஜ் - லஷ்மிபதி
- எஸ். என். லட்சுமி
- டிஸ்கோ சாந்தி
# அக்னி நட்சத்திரம் (திரைப்படம்)

## பாடல்கள்

இளையராஜா இசையமைத்துள்ள இப்படத்தின் பாடல்கள்ளி இரசிகர்களிடம் நல்ல வரவேற்பு பெற்ற பாடல்களாகும்.  
| **எண்** | **பாடல்** | **பாடகர்(கள்)** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | *நின்னுக்கோரி வர்ணம்* | சித்ரா | வாலி | 04:37 |
| 2 | *ஒரு பூங்காவனம்* | எஸ். ஜானகி | 04:25 |  |
| 3 | *ராஜா ராஜாதி* | இளையராஜா | 04:42 |  |
| 4 | *ரோஜாப்பூ ஆடி வந்தது* | எஸ். ஜானகி | 04:27 |  |
| 5 | *தூங்காத விழிகள்* | கே. ஜே. யேசுதாஸ், எஸ். ஜானகி | 04:41 |  |
| 6 | *வா வா அன்பே* | கே. ஜே. யேசுதாஸ், சித்ரா | 04:40 | } |
# அக்னி நட்சத்திரம் (திரைப்படம்)

## விருதுகள்

- 1988 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - மூன்றாவது இடம்
# ராம் (திரைப்படம்)

**ராம்** (*Raam*) 2005 ஆம் ஆண்டு அமீரின் எழுத்து, தயாரிப்பு, இயக்கத்தில் வெளிவந்த இந்தியத் தமிழ்த் திரைப்படமாகும். மர்மம் தொடர்பான பரபரப்பூட்டும் இத்திரைப்படத்தில் ஜீவா, காஜலா, சரண்யா பொன்வண்ணன் ஆகியோர் முதன்மை வேடங்களிலும் குணால் சா, இரகுமான், கஞ்சா கறுப்பு, முரளி ஆகியோர் துணை வேடங்களிலும் நடித்திருந்தனர். இப்படம் 2005 மார்ச் 4 அன்று வெளியிடப்பட்டு வெற்றி பெற்றது. இத்திரைப்படம் 2006-இல் சைப்ரஸ் பன்னாட்டுத் திரைப்பட விழாவில் திரையிடப்பட்டது. விழாவில் ஜீவாவிற்கு சிறந்த நடிகர் விருது, யுவன் சங்கர் ராஜாவிற்கு சிறந்த இசையமைப்பாளர் விருது என இரண்டு விருதுகளை வென்றது. ஜீவா, சரண்யா ஆகியோரின் நடிப்பிற்காகவும், திரைக்கதை, இசை, ஒளிப்பதிவு ஆகியவற்றிற்காகவும், இப்படம் விமர்சன ரீதியாக பாராட்டப்பட்டது. இத்திரைப்படம் இந்தியில் *போலோ ராம்* (2009) என்றும் கன்னடத்தில் குச்சா 2 (2018) என்றும் மறு ஆக்கம் செய்யப்பட்டது.
# ராம் (திரைப்படம்)

## கதை

மகன் அவனது தாயைக் கொன்று விட்டதாக வரும் செய்தி கேட்டு அதிர்ந்து போகும் காவல்துறையினர் தமது தேடுதலின் பின்னர் உண்மையான கொலையாளி யார் என்பதனைக் கண்டுபிடிக்கின்றனர்.இதற்கிடையே கொலைகாரனாகக் கைது செய்யப்படும் காதலனைப் பார்த்து மனம் வருந்துகின்றார் ராமின் காதலி. ராமின் தாய் அவனின் காதலியின் சகோதரானால் கொல்லப்படும் செய்தி கேட்டறிகின்றான் ராம். மேலும் அவன் கஞ்சா போன்ற போதைபொருட்களினை உபயோகிப்பதனைப் பார்த்த ராமின் ஆசிரியரான தாயாரை யாருக்கும் தெரியாதவண்ணம் கொலையும் செய்யப்படுகின்றார். அதே சமயம் அங்கு வந்த ராம் இதனைப் பார்த்து திகைத்து நிற்கையில் தாயாரின் வயிற்றில் குத்தப்பட்டிருந்த கத்தியினை தன் கையிலெடுத்து பின் மயங்கி சரிகின்றார். இதற்கிடையில் கூடும் காவல்துறையினர் ராம் மீது கொலைப்பழியினையும் சுமத்துவது பரிதாபம். இறுதியில் கொலைகாரனாகக் கருதப்பட்ட ராம் செய்யாத தவறிற்காக சிறை சென்றதற்காகவும் தாயாரைக் கொலை செய்தவனைப் பழிவாங்குவதற்காகவும் மீண்டும் கொலை செய்யத் தூண்டப்படுகின்றான்.
# ராம் (திரைப்படம்)

## பாடல்கள்

இத்திரைப்படத்திற்கு யுவன் சங்கர் ராஜா இசையமைத்திருந்தார். ஓர் இசைக்கருவிப் பாடலுடன் சேர்த்து மொத்தம் ஏழு பாடல்களை அமைத்திருந்தார். பாடல் வரிகளை சினேகன் எழுதியிருந்தார்.
# பிதாமகன்

***பிதாமகன்*** (*Pithamagan*) 2003ஆம் ஆண்டு பாலாவின் இயக்கத்தில் வெளிவந்த தமிழ்த் திரைப்படம். இத்திரைப்படத்தில் விக்ரம், சூர்யா, லைலா, சங்கீதா ஆகியோர் முதன்மையா ன பாத்திரங்களில் நடித்துள்ளனர். இப்படம் இளையராஜவின் இசையில் வெளிவந்துள்ளது.
# பிதாமகன்

## கதை

சித்தன் (விக்ரம்) இளவயதிலேயே அனாதை ஆனவன். இறந்தவர்களின் உடல்களை எரிப்பதனையே தொழிலாகக் கொண்டிருக்கும் இவன் மிருகக்குணம் கொண்டவனாக அனைவராலும் பார்க்கப்படுகின்றான். யாரேனும் இவனையோ இவனுக்கு நெருங்கியவர்களையோ எதிர்த்தால் திடீரென கோபம் கொள்வான். அப்பகுதியில் போதைப் பொருட்களை விற்பனை செய்யும் கோமதியின் (சங்கீதா) அன்பினால் ஈர்க்கப்படுகின்றான் சித்தன். சித்தனுக்கு தன் முதலாளியிடமே (மகாதேவன்) வேலை வாங்கித் தருகிறாள் கோமதி. தொடர்ந்து, முதலாளிக்காக போதைப் பொருட்களை கடத்திய வழக்கில் சித்தன் சிறைக்குச் செல்கிறான். இதற்கிடையில் மக்களை ஏமாற்றிப் பிழைக்கும் தொழிலைக் கொண்டிருந்த சக்தி (சூர்யா) மஞ்சு (லைலா) என்னும் பெண்ணிடம் தகராறுகள் செய்து பின்னர் சிறையில் அடைக்கப்படுகின்றான். சிறையில் சித்தனைச் சந்திக்கும் சக்தி அவனுடன் நண்பனாகின்றான். சிறையை விட்டு விடுதலையான பின்னர் சக்தி, அவனுடைய நண்பர்கள், கோமதி, சித்தன் அனைவரும் ஒரு வீட்டில் வாழ்கின்றனர். மஞ்சுவும் இவர்களுக்கு அறிமுகமாகிறாள். சித்தனும் கோமதியும் ஒருவர் மேல் ஒருவர் அன்பாகவும் இருக்கின்றனர்.  
ஒருநாள் முதலாளி கொன்று போடும் ஒருவனின் உடலை எரிக்கிறான் சித்தன். இதனால், இந்த கொலை வழக்கில் சிக்குகிறான் சித்தன். இந்த வழக்கில் முதலாளி குறித்த உண்மைகளை அறிவிக்கப் போவதாக சக்தி கூற, இதனால் துணுக்குற்ற முதலாளி ஆட்களை அனுப்பி சக்தியைக் கொல்கிறார். நண்பனை இழந்த துயர் தாங்காத சித்தன் முதலாளியைக் கொல்கிறார். பின்னர், எவருடன் சேர்ந்து வாழ விருப்பமின்றி தன் வழியே சித்தன் செல்வதுடன் திரைப்படம் நிறைவடைகிறது.
# கனகாங்கி

**கனகாங்கி** கருநாடக இசையின் முதல் மேளகர்த்தா இராகம் ஆகும். அசம்பூர்ண பத்ததியில் முதல் இராகத்திற்கு **கனகாம்பரி** என்ற பெயர் கொடுக்கப்பட்டுள்ளது. இது முத்துசுவாமி தீட்சிதர் பள்ளியில் *கனகம்பரி* என்று அழைக்கப்படுகிறது.
# கனகாங்கி

## இலக்கணம்

| அவரோகணம்: | ஸ் நி<sub>1</sub> த<sub>1</sub> ப ம<sub>1</sub> க<sub>1</sub> ரி<sub>1</sub> ஸ | } |
| --- | --- | --- |  
- 72 மேளகர்த்தா திட்டத்தில் முதல் மேளம்.
- இது *இந்து* என்றழைக்கப்படும் முதல் வட்டத்தில் (சக்கரத்தில்) முதல் மேளம்.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), சுத்த காந்தாரம்(க<sub>1</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>), சுத்த நிஷாதம்(நி<sub>1</sub>) ஆகிய சுரங்கள் வருகின்றன.
# கனகாங்கி

## சிறப்பு அம்சங்கள்

- இது ஒரு விவாதி மேளம்.
- நீண்ட ஆலாபனைக்கு இடம் தராத இராகம்.
- இதன் மத்திமத்தை பிரதி மத்திமமாக மாற்றினால் இராகம் சாலகம் (37) ஆகும்.
- கிரக பேதத்தின் வழியாக இந்த மேளத்தின் ரிஷப சுரம் முறையே காமவர்த்தனி மேளம் (51) தோற்றுவிக்கிறது (மூர்ச்சனாகாரக மேளம்).
- இந்த மேளத்தில் சில ஜன்ய இராகங்கள் உண்டு.
# கனகாங்கி

## உருப்படிகள்

| கிருதி | *சிறீ கணநாதம்* | தியாகராஜ சுவாமிகள் | ஆதி |  |
| --- | --- | --- | --- | --- |
| கிருதி | கனகாங்க கா | கோடீஸ்வர ஐயர் | ஆதி |  |
| கிருதி | உள்ளம் உருகி | சுத்தானந்த பாரதியார் | ரூபகம் |  |
| கிருதி | *தசரத பால* | பல்லவி சேஷய்யர் | ஆதி |  |
| கிருதி | *கனகாங்கி* | ஆபிரகாம் பண்டிதர் | ரூபகம் | } |
# கனகாங்கி

## பிரபலமான பாடல்கள்

இந்த கடினமான ராகத்தில் சில பாடல்கள் இயற்றப்பட்டுள்ளன, அவற்றில் சில பின்வருமாறு:  
முத்துசாமி தீட்சிதர் எழுதிய கனகாம்பரி ராகம் கனகாம்பரியில் கனகஅம்னிஅம்ரதலாஹரி  
தியாகராஜர் எழுதிய ஸ்ரீ கணநாதம் பஜ்யம்  
கோடீஸ்வர ஐயரின் கனகங்ககா - ஒவ்வொரு மேலகர்த்தா ராகத்திலும் ஒரு கீர்த்தனையை இயற்றிய இவர் தனது மகத்தான நூலான கந்த கணமுதம்  
ஸ்ரீசா புத்ரயா என்பது டாக்டர் எம்.பாலமுரளிகிருஷ்ணாவின் ஒரு தொகுப்பாகும், இது ஒவ்வொரு மேளகர்த்தா ராகத்திலும் அவர் உருவாக்கிய தொடர்ச்சியான பாடல்களின் ஒரு பகுதியாகும்.  
வர்ணம் - நல்லான் சக்ரவர்த்தி மூர்த்தி எழுதிய ஜனக ராக வர்ண மஞ்சரியின் ஸ்ரீ கணேஸ்வரம்
# கானமூர்த்தி

**கானமூர்த்தி** இராகம் கருநாடக இசையின் 3வது மேளகர்த்தா இராகம் ஆகும். இந்த இராகம் கருணைச் சுவையை வெளிப்படுத்துகிறது. அசம்பூர்ண பத்ததியில் 3வது இராகத்திற்கு **கானஸாமவராளி** என்ற பெயர் கொடுக்கப்பட்டுள்ளது.
# கானமூர்த்தி

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>1</sub> க<sub>1</sub> ரி<sub>1</sub> ஸ | } |
| --- | --- | --- |  
- *இந்து* என்றழைக்கப்படும் முதல் வட்டத்தில் (சக்கரத்தில்) 3 வது மேளம்.
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சுத்த காந்தாரம்(க<sub>1</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
# கானமூர்த்தி

## சிறப்பு அம்சங்கள்

- இது ஒரு விவாதி மேளம்.
- பிரத்தியாகத கமகம் இந்த இராகத்திற்கு அழகைக் கொடுக்கிறது.
- இதன் மத்திமத்தை பிரதி மத்திமமாக மாற்றினால் இராகம் ஜாலவராளி (39) ஆகும்.
- கிரக பேதத்தின் வழியாக இந்த மேளத்தின் ரிஷப, மத்திம ஆகிய சுரங்கள் முறையே விஷ்வம்பரி (54), சியாமளாங்கி (55) ஆகிய மேளங்களைத் தோற்றுவிக்கின்றன. (மூர்ச்சனாகாரக மேளம்).
# கானமூர்த்தி

## உருப்படிகள்

| கிருதி | *கானமூர்த்தே* | தியாகராஜ சுவாமிகள் | ஆதி |  |
| --- | --- | --- | --- | --- |
| கிருதி | மாமதுரஸா | கோடீஸ்வர ஐயர் | ஆதி |  |
| கிருதி | *சிறீபதே* | வீணை சேஷண்ணா | ருபகம் |  |
| கிருதி | நம்பி வாழ்கிறேன் | சுத்தானந்த பாரதியார் | ஆதி | } |
# முதலாம் ஜான் பால் (திருத்தந்தை)

**திருத்தந்தை முதலாம் ஜான் பால்** (தமிழ்: முதலாம் அருள் சின்னப்பர், முதலாம் யோவான் பவுல்), அதிகாரபூர்வமாக இலத்தீன் மொழியில் இயோன்னெஸ் பாவுலுஸ் I, உரோமன் கத்தோலிக்க திருச்சபையின் 263வது திருத்தந்தை (பாப்பரசர்) ஆவார். இவர் பாப்பரசராகவும் வத்திக்கன் நகரின் தலைவராகவும் ஆகஸ்டு 26, 1978 முதல் செப்டம்பர் 28, 1978 வரை 33 நாட்கள் பணியாற்றினார். இவரது ஆட்சிக்காலம், திருத்தந்தையரின் மிகச்சிறிய ஆட்சிக்காலங்களில் ஒன்றாகும். இவர் பாப்பரசராக மக்கள் மத்தியில் பிரபலமாவதற்கு முன்னரே இறந்துவிட்டார். இருப்பின்னும் இவரது தோழமையும் மனிதநேயமும் நன்கு அறியப்பட்ட ஒன்றாகும். இவரே தனது பாப்பரசுப் பெயரில் இரட்டைப்பெயரை கொண்ட முதல் பாப்பரசராவார் மேலும் தனது பாப்பரசுப் பெயரில் "முதலாவது" என்ற பயன்படுத்திய முதல் பாப்பரசரும் இவரேயாவார்.
# முதலாம் ஜான் பால் (திருத்தந்தை)

## தொடக்க காலம்

1912ம் ஆண்டு அக்டோபர் 17ம் தேதி வெனிஸ் நகரில் அல்பினோ லூச்சியானி என்ற இயற்பெயருடன் பிறந்த இவர், ஓர் ஏழைக்குடும்பத்தைச் சேர்ந்தவர். மறைமாவட்ட குருமடத்தில் இணைந்த இவர், உயர் குருமடத்தில் பயின்று கொண்டிருந்த போது இயேசு சபையில் இணைய விரும்பினார். ஆனால் அக்குருமட அதிபரோ அதற்கு அனுமதி தர மறுத்ததால், மறைமாவட்ட குருத்துவப் பயிற்சியைத் தொடர்ந்து மேற்கொண்டு 1935ல் குருவானார்.  
தான் படித்த அதே குருமடத்தில் பேராசிரியராகவும் துணை அதிபராகவும் பணியில் இணைந்த இவர், உரோம் நகரின் கிரகோரியன் பாப்பிறைப் பல்கலைக்கழகத்தில் இறையியலில் முனைவர் பட்டம் பெற விரும்பி அங்கு படிக்கச் செல்ல விரும்பினார். ஆனால் இவர் படிக்கும்போதே கல்வி கற்பிக்கவும் வேண்டுமென குருமட அதிகாரிகள் விரும்பினர். கிரகோரியன் பல்கலைக்கழகமோ, இவர் உரோம் நகரில் வந்து ஓர் ஆண்டாவது கல்லூரியில் படிக்க வேண்டும் என்றது. இவ்வளவு முக்கிய பேராசிரியரை இழக்க விரும்பாத வெனிஸ் குருமடத்திற்காக இந்தச் சிக்கலில் நேரடியாக தலையிட்டு, அங்கேயிருந்தே முனைவர் பட்டப்படிப்பை உரோம் பல்கலைக்கழகத்தில் தொடர சிறப்பு அனுமதி அளித்தார் திருத்தந்தை 12ம் பயஸ்.
# முதலாம் ஜான் பால் (திருத்தந்தை)

## திருத்தந்தையாக

1958ம் ஆண்டு திருத்தந்தை 23ம் ஜான், குரு லூச்சியானியை ஆயராக அறிவித்து அவரை திருநிலைப்படுத்தினார். அதே திருத்தந்தை கூட்டிய இரண்டாம் வத்திக்கான் பொது அவையின் அனைத்துக் கூட்டங்களிலும் ஆயர் லூச்சியானி கலந்து கொண்டார். 1970ல் வெனிஸ் பேராயராகவும் முதுபெரும் தலைவராகவும் பொறுப்பேற்றுக் கொண்ட இவரை, 1973ல் திருத்தந்தை 6ம் பால் கர்தினாலாக உயர்த்தினார்.  
1978ல் இவர் திருத்தந்தையாக தேர்ந்தெடுக்கப்பட்டபோது, தன்னை ஆயராக திருநிலைப்படுத்திய திருத்தந்தை 23ம் ஜான் மற்றும் கர்தினாலாக உயர்த்திய திருத்தந்தை 6ம் பால் ஆகியோரை கௌரவிக்கும் விதமாக முதலாம் ஜான் பால் என்ற பெயரை எடுத்துக்கொண்டார். வெனிஸ் நகரோடு நெருங்கிய தொடர்புடைய திருத்தந்தையர் பத்தாம் பயஸ், அருளாளர் 23ம் ஜான், முதலாம் ஜான் பால் ஆகியோர் வெனிஸ் மறைமாவட்ட பெருந்தந்தையாய் இருந்தபோது பாப்பிறையாகத் தேர்ந்தெடுக்கப்பட்டவர்கள் என்பது குறிப்பிடத்தக்கது.
# முதலாம் ஜான் பால் (திருத்தந்தை)

## சிறப்பு அம்சங்கள்

திருத்தந்தை முதலாம் ஜான் பால் தன் எளிமையான நடவடிக்கைகளாலும், புன்னகையாலும், அனைவரையும் கை நீட்டி வரவேற்கும் பண்பாலும் உலகையே கவர்ந்தார். எளிமையின் அடையாளமாக திருத்தந்தையாக பதவியேற்கும் நிகழ்ச்சியில் மும்முடி அணிதலைத் தவிர்த்தார். உலகின் ஒவ்வொரு கத்தோலிக்க ஆலயத்தின் வருமானத்திலும் ஒரு விழுக்காடு மூன்றாம் உலக நாடுகளின் ஏழைத் திருச்சபைகளுக்கு வழங்கப்படவேண்டும் என்ற விதியைத் துவக்கியவர் இவரே.  
எதைக் கூறினாலும் திருச்சபையின் சார்பாக பேசுவதாக 'நாம்' என்ற பதத்தையே அனைத்துத் திருத்தந்தையர்களும் பயன்படுத்திக் கொண்டிருக்க, அதனை 'நான்' என்று முதன் முதலில் மாற்றி பயன்படுத்தியவர் இவரே. திருத்தந்தையர்களின் பெயரில் முதலில் இரட்டைப் பெயரைப் பயன்படுத்தியவர் இவரே. பல்வேறு சீர்திருத்தங்களை திருச்சபையில் கொணர்வார் என அனைவராலும் எதிர்பார்க்கப்பட்டவர் இந்த எளிமையான திருத்தந்தை.
# முதலாம் ஜான் பால் (திருத்தந்தை)

## பாப்பரசரின் மரணம்

புன்னகையின் திருத்தந்தை என்று அழைக்கப்பட்ட முதலாம் ஜான் பால், தான் திருத்தந்தையாக பதவியேற்ற 33 நாட்களில் அதாவது 1978ம் ஆண்டு செப்டம்பர் 28ந்தேதி மாரடைப்பால் காலமானார். இவரது உடல் வத்திக்கான் குகையில் அடக்கம் செய்யப்பட்டுள்ளது.
# தோடி

**தோடி** அல்லது **ஹனுமத்தோடி** என்பது கருநாடக இசையின், எந்நேரமும் பாடக்கூடிய 8 வது மேளகர்த்தா இராகம். அசம்பூர்ண பத்ததியில் 8 வது இராகத்திற்கு **ஜனதோடி** என்ற பெயர் கொடுக்கப்பட்டுள்ளது. இந்துஸ்தானி இசையில் *பைரவி தாட்* என்றழைக்கப்படுகிறது.
# தோடி

## இலக்கணம்

| அவரோகணம்: | ஸ் நி<sub>2</sub> த<sub>1</sub> ப ம<sub>1</sub> க<sub>2</sub> ரி<sub>1</sub> ஸ | } |
| --- | --- | --- |  
- *நேத்ர* என்று அழைக்கப்படும் 2 ஆவது வட்டத்தில் (சக்கரத்தில்) 2 வது மேளம்.
- கடபயாதி திட்டத்தின் படி *ஹனுமத்தோடி* என்று அழைக்கப்படுகிறது.
- இந்த இராகத்தில் வரும் சுரங்கள்: ஸட்ஜம், சுத்த ரிஷபம்(ரி<sub>1</sub>), சாதாரண காந்தாரம்(க<sub>1</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>), கைசிகி நிஷாதம்(நி<sub>1</sub>) ஆகியவை.
# தோடி

## சிறப்பு அம்சங்கள்

- விரிவான ஆலாபனைக்கு இடம் தரும் இராகம். பக்திச்சுவையுள்ளது.
- ஆரோகணத்திலும் அவரோகணத்திலும் பஞ்சமம் இல்லாமல் இசைத்தால் அதற்குச் *சுத்த தோடி* என்று பெயர்.
- பஞ்சம நீக்கத்துடன் (வர்ஜதுடன்) கூடிய ஜண்டை (இரட்டைச்) சுரக்கோர்வைகளும், தாட்டுச் சுரக்கோர்வைகளும் இந்த இராகத்தின் வடிவத்தைக் காட்டுகின்றன.
- இதன் மத்திமத்தை பிரதி மத்திமமாக மாற்றினால் இராகம் பவப்பிரியா (44) ஆகும்.
- கிரக பேதத்தின் வழியாக இந்த மேளத்தின் ரி, க, ம, த, நி ஆகிய சுரங்கள் முறையே மேசகல்யாணி (65), ஹரிகாம்போஜி (28), நடபைரவி (20), சங்கராபரணம் (29), கரகரப்பிரியா (22) ஆகிய மேளங்களைத் தோற்றுவிக்கின்றன (மூர்ச்சனாகாரக மேளம்).
- 19ஆம் நூற்றாண்டில் வாழ்ந்த தோடி சீதாராமய்யர் இந்த இராகத்தை 8 நாட்களாக பாடினார் என சொல்லப்படுகிறது.
# தோடி

## ஜன்ய இராகங்கள்

ஹனுமத்தோடியின் ஜன்ய இராகங்கள் இவை.  
- புன்னாகவராளி
- சுத்தசீமந்தினி
- அசாவேரி
- தன்யாசி
- பேனத்துதி
- ஜன்யதோடி
- மாலினி
- சிறீமணி
- கண்டா
- முக்தாம்பரி
- சந்திரிகாகௌளை
- கலஹம்சகாமினி
- காசியபி
- ருக்மாங்கி
- கட்கதாரிணி
- தரங்கம்
- ரேவதி (இராகம்)
# தோடி

## தமிழ்ப்பாட்டு

இந்த இராகத்தில் அமைந்த தமிழ்பாட்டு ஒன்று கீழேத் தரப்படுகிறது. இதனை இயற்றியவர் நாமக்கல் கவிஞர் வெ. இராமலிங்கம் பிள்ளை.  
இராகம்:தோடி தாளம்:ரூபகம்  
**பல்லவி**  
திருமுடி சூட்டிடுவோம்  
தெய்வத் தமிழ்மொழிக்கு (திரு)  
**அநுபல்லவி**  
வருமொழிஎவர்க்கும் வாரிக்கொடுத்துதவி  
வண்மைமிகுந்த்தமிழ் உண்மைஉலகறிய (திரு)  
**சரணங்கள்**  
பெற்றவளை இழந்து மற்றவரைத் தொழுத  
பேதைமை செய்துவிட்டோம் ஆதலினால் நம்அன்னை  
உற்றஅரசிழந்துஉரிமை பெருமை குன்றி  
உள்ளம்வருந்தின தால்பிள்ளைகள் சீர்குலைந்தோம் (திரு)  
அன்னையை மீட்டும்அவள் அரியனை மீதிருத்தி  
அகலம் முழுவதும்அவள் மகிமை விளங்கச்செய்வோம்  
முன்னைப் பெருமை வந்து இன்னும் புதுமைபெற்று  
முத்தமிழ்ச் செலவியவள சித்தம் குளிர்ந்திடவே (திரு)  
தாயின் மனம்குளிர்ந்தால் தவம் அதுவே நமக்கு  
தாரணி தன்னில்நம்மை யாரினிமேல் இகழ்வார்  
நோயும் நொடியும்விட்டு நுண்ணறி வோடுநல்ல  
நூலும்கலைக ளெல்லாம் மேலும்மேலும் வளர்ப்போம் (திரு)
# தோடி

## உருப்படிகள்

| கீதம் | கலைமகளே | பெரியசாமி தூரன் | ரூபகம் |  |
| --- | --- | --- | --- | --- |
| பதம் | தாயே யசோதா உந்தன் | ஊத்துக்காடு வெங்கட சுப்பையர் | ஆதி |  |
| வர்ணம் | *கனகாங்கி* | பல்லவி கோபாலய்யர் | அட |  |
| சுரஜதி | *ராவேஹிமகிரி* | சியாமா சாஸ்திரிகள் | ஆதி |  |
| கிருதி | *கமலாம்பிகே* | முத்துசாமி தீட்சிதர் | ரூபகம் |  |
| கிருதி | *நீ வண்டி தெய்வமு* | தியாகராஜ சுவாமிகள் | ஆதி |  |
| கிருதி | *எந்துகு தயராதுரா* | தியாகராஜ சுவாமிகள் | த்ரிபுட |  |
| கிருதி | கார்த்திகேய காங்கேய | பாபநாசம் சிவன் | ஆதி |  |
| கிருதி | கடைக்கண்நோக்கி | பாபநாசம் சிவன் | ஆதி |  |
| கிருதி | ஆனந்த நடேசா | ராமஸ்வாமி சிவன் | ரூபகம் |  |
| கிருதி | எந்நேரமும் ஒருகாலை | மாரிமுத்தாப் பிள்ளை | ஆதி |  |
| அஷ்டபதி | *ஸஞ்சரத தரஸூத* | ஜெயதேவர் | ஆதி | } |
# தோடி

## வெளியிணைப்புகள்

- Raga Thodi - டி. எம். கிருஷ்ணாவின் வாய்ப்பாட்டுக் காணொலி
# தேனுகா (இராகம்)

*இது தேனுகா இராகத்தைப் பற்றிய கட்டுரை . எழுத்தாளர் தேனுகா குறித்து படிக்க தேனுகா (எழுத்தாளர்)*  
**தேனுகா** இராகம், கருநாடக இசையின் 9 ஆவது மேளகர்த்தா இராகம் ஆகும். அசம்பூர்ண பத்ததியில் 9 ஆவது இராகத்திற்குத் **துனிபின்னஷட்ஜம்** என்ற பெயர் கொடுக்கப்பட்டுள்ளது.
# தேனுகா (இராகம்)

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>1</sub> க<sub>2</sub> ரி<sub>1</sub> ஸ | } |
| --- | --- | --- |
- *நேத்ர* என்றழைக்கப்படும் 2 வது வட்டத்தில் (சக்கரத்தில்) 3 வது இராகம்.
- இந்த ராகத்தில் ஷட்ஜம், சுத்த ரிஷபம்(ரி<sub>1</sub>), சாதாரண காந்தாரம்(க<sub>2</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>), காகலி நிஷாதம்(நி<sub>3</sub>) ஆகிய சுரங்கள் வருகின்றன.
# தேனுகா (இராகம்)

## சிறப்பு அம்சங்கள்

- இதன் மத்திமத்தை பிரதி மத்திமாக மாற்றினால் இராகம் சுபபந்துவராளி (45) ஆகும்.
- கிரக பேதத்தின் வழியாக இந்த மேளத்தின் ரிஷப, மத்திம, தைவத ஆகிய சுரங்கள் முறையே சித்ராம்பரி (61), சண்முகப்பிரியா (56), சூலினி (35) ஆகிய மேளங்களைத் தோற்றுவிக்கின்றன (மூர்ச்சனாகாரக மேளம்).
- பல ஜன்ய இராகங்களைக் கொண்ட மேளகர்த்தா.
# தேனுகா (இராகம்)

## உருப்படிகள்

| கிருதி | *தெலியலேதுராமா* | தியாகராஜ சுவாமிகள் | ஆதி |  |
| --- | --- | --- | --- | --- |
| கிருதி | கருணைக்கடலே | கோடீஸ்வர ஐயர் | ஆதி |  |
| கிருதி | கேட்டவரம் அருளும் | அம்புஜம் கிருஷ்ணா | ஆதி |  |
| கிருதி | இனி என்னக்குறை | பெரியசாமித் தூரன் | ஆதி |  |
| கிருதி | *ராமாபிராமா* | வீணை சேஷண்ணா | ரூபகம் |  |
| கிருதி | தெரிசனமே | முத்துத் தாண்டவர் | ரூபகம் |  |
| கிருதி | அரசேயான் | இலட்சுமணப்பிள்ளை | ரூபகம் |  |
| கிருதி | ஸ்ரீகுருகுஹ மூர்த்தி | பொன்னையா பிள்ளை | ரூபகம் |  |
| கிருதி | காமதேனுகா | சுத்தானந்த பாரதியார் | திஸ்ர ஜம்பை | } |
# தேனுகா (இராகம்)

## ஜன்ய இராகங்கள்

தேனுகாவின் ஜன்ய இராகங்கள் இவை.  
- பின்னபஞ்சமம்
- சாமவராளி
- சுருட்டிமல்லாரு
- டக்கா
- லலிததோடி
- பின்னஷட்ஜமம்
- மார்க்கவி
- மராளகமினி
- வத்ஸா
- வஜ்ஜிரகாந்தி
# அப்பாச்சி இணைய வழங்கி

**அப்பாச்சி இணைய வழங்கி** (Apache HTTP Server) ஒரு கட்டற்ற இணைய வழங்கி மென்பொருளாகும். இது யுனிக்சு, லினிக்சு, விண்டோசு, நாவல் நெட்வெர் போன்ற பல்வேறு இயங்குதளங்களில் இயங்கக் கூடியது. அப்பாச்சி இணைய வழங்கியானது ஆரம்பத்தில் உலகளாவிய வலையமைப்பின் வளர்ச்சிக்குதவியதுடன் இன்றளவும் உலகில் மிக அதிகமாகப் பயன்படுத்தப்படும் இணைய வழங்கி மென்பொருளாக உள்ளது. அத்துடன் இதுவே மற்றை இணைய வழங்கி மென்பொருட்களிற்கு மாதிரியாகத் திகழ்கின்றது. அப்பாச்சி மென்பொருட்களானது கட்டற்ற நிரலாலாளர்களால் விருத்தி செய்யப் படுகின்றது.
# அப்பாச்சி இணைய வழங்கி

## வரலாறு

ஆரம்பத்தில் வெளிவந்தபோது இது நெட்சுகேப்பின் இணைய வழங்கியின் (இன்றைய சண் யா சிசுடம் இணைய வழங்கி) அன்றிலிருந்து ஏனைய யுனிக்சு இயங்குதளத்தின் போட்டியாளராக விளங்கத் தொடங்கி ஏப்ரல் 1996 இல் உலகில் மிகப் பிரபலமான இணைய வழங்கி மென்பொருளாக மாற்றமடைந்தது. மே, 1999 இல் 57% மான இணையத்தளங்கள் அப்பாச்சியினையே பாவித்தன. பெப்ரவரி 2006 இல் 68% வீதமான இணையத்தளங்கள் அப்பாச்சியினையே பாவித்தன.
# அப்பாச்சி இணைய வழங்கி

## பயன்பாடு

உலகளாவிய வலையின் நிலையான மற்றும் மாறுகின்ற உள்ளடக்கங்களைக் காண்பிப்பதற்காக வசதிகள் **அப்பாச்சி** இணைய வழங்கியில் இருந்து எதிர்பார்க்கப் படுகின்றது.  
லாம்ப் (LAMP) என ஆங்கிலத்தில் அழைக்கபடும் பிரபலான லினக்சு, அப்பாச்சி, மையெசுக்யூயெல், பி.எச்.பி/பெர்ள்/பைத்தோன் இது முக்கியமான ஒன்றாகும்.  
அப்பாச்சி இணைய வழங்கியானது வேறு மென்பொருட்களுடனும் விநியோகிக்கப் படுகின்றது. எடுத்துக் காட்டாக ஆரக்கிள் தகவற்தளம், ஐ.பி.எம் வெப்ஸ்பியர் பிரயோக வழங்கி, ஆப்பிள் கணினிகளின் மக்ஓஸ் X உடனும் ஒருங்கிணைக்கப் பட்டுள்ளது. இது தவிர போர்லாண்ட் மென்பொருட்களான டெல்பி மற்றும் லினக்ஸ்ஸிற்கான் கைலிக்ஸ்சும் **அப்பாச்சியை** ஆதரிக்கின்றன.  
அப்பாச்சி கோப்பொன்றை பாதுகாப்பாக இணையமூடாகப் பகிர்வதற்காக வசதிகளை வழங்குகின்றது. எடுத்துக் காட்டாக பயனர் ஒருவர் அப்பாச்சியின் மூலக் கோப்புறைப் பக்கத்தில் (root) கோப்பொன்றை போட்டு அதைப் பகிர முடியும்.  
இணயப் பக்கங்களை விருத்திசெய்யும் நிரலாக்கர்கள் தமது கணினிகளில் அப்பாச்சி இணைய வழங்கியை நிறுவிப் பரீட்சிப்பது வழமை.
# அப்பாச்சி இணைய வழங்கி

## நிறுவுதலும் மேலாண்மையும்

### உபுண்டு/டேபியன்

அப்பாச்சியை நிறுவ பின்வரும் கட்டளைகளைப் பயன்படுத்தலாம்.
<pre>
sudo apt-get install apache2
sudo /etc/init.d/apache2 restart
</pre>  
நீங்கள் நிறுவிய பின்பு, உலாவியில் http://localhost என்ற முகவரிக்குச் சென்றால், அங்கு It Works என்ற அப்பாச்சியின் இயல்பு வலைத்ப்பக்கத்தைப் பார்க்கலாம். இயல்பாக அப்பாச்சி /var/www என்ற அடைவில் வலைத்தளங்களைப் பார்க்கும்.
# அப்பாச்சி இணைய வழங்கி

## வெளியிணைப்புகள்

- அப்பாச்சி இணைய சேவர் அதிகாரப்பூர்வ இணையத்தளம். -
- ONLamp.com Apache DevCenter -
- அப்பாச்சி வீக் -
- அப்பாச்சி செய்திகள் -
# அப்பாச்சி இணைய வழங்கி

## வெளியிணைப்புகள்

### எப்படிச் செய்வது

- How to Install And Configure Apache In Ubuntu -
# பில் கேட்ஸ்

**வில்லியம் ஹென்றி கேட்ஸ்** (**பில் கேட்ஸ்**) (English: William Henry Gates or Bill Gates) (பி. அக்டோபர் 28, 1955) மைக்ரோசாப்ட் நிறுவனர்களில் ஒருவர். இவர் அதன் தலைமை கணிப்பொறி மென்பொருள் வல்லுனராகவும் (CSA), முதன்மை செயல் அதிகாரியாகவும் (CEO) பணியாற்றியுள்ளார். கோர்பிஸ் நிறுவனத்தினையும் நிறுவியுள்ளார். போர்பஸ் இதழின்படி உலகின் முதல் பணக்காரர் என்று அறியப்படுகிறார். உலகின் பெரும் செல்வந்தர்கள் பட்டியலில் தொடர்ந்து பன்னிரெண்டு ஆண்டுகளாக முதல் இடத்தினைப் பெற்று வருகிறார். 1999-ல் இவரின் குடும்பச் சொத்து மதிப்பு 100 பில்லியன் டாலர்களைக் கடந்தது.
# பில் கேட்ஸ்

## சிறு வயது வாழ்க்கை

**வில்லியம் ஹென்றி கேட்ஸ்** அமெரிக்காவின் சியாட்டில், வாஷிங்டன் நகரில் பிறந்தார். இவரது பெற்றோர் வில்லியம் ஹெச். கேட்ஸ், தாயார் மேரி மேக்ஸ்வெல் ஆவர். இவரது குடும்பம் இயற்கையாகவே நல்ல வளம் மிக்கதாகவும், இவரது தந்தை போற்றத்தகுந்த வழக்குரைஞராகவும் இருந்தார். இவரது தாய் யுனைடெட் வே மற்றும் இண்டர்ஸ்டேட் பேங்க் ச்ய்ச்டேமின் இயக்குநர் வாரியத்தில் பணியாற்றினார், மேலும் அவரது தாய் வழி தாத்தா நேஷனல் வங்கியின் தலைவராக இருந்தார். கேட்ஸ் தன் பாலகர் படிப்பில் கணிதத்திலும், அறிவியலிலும் நல்ல முறையில் தேர்வானார். பின்னர், தன் பதி்ன்மூன்றாவது வயதில் சியாட்டிலில் பேர் வாய்ந்த, லேக்சைட் பள்ளிக்கு அனுப்பப்பட்டார்.  
இவர் எட்டாம் வகுப்பு பயிலும் போது, லேக்சைட் பள்ளியில் ஒரு கணினி (உண்மையில் அது ஒரு டெலிப்ரிண்டர் வகையை சேர்ந்தது ஆகும்) மற்றும் தினசரி சில மணி நேர கணினி (இது General Electric நிறுவனத்தின் கணினி ஆகும்) பயன்பாட்டுக்காக வாங்க பட்டது. மாணவர்களுக்கு கணினி பயன்று கொள்ள வசதியாக இருக்கும் என்பதே இதன் நோக்கம் ஆகும். கேட்ஸ் இதை நன்றாக பயன்படுத்தி கொண்டார். பில் கேட்ஸ் தனது முதல் கணினி நிரலை டிக்-டக்-டே விளையாட்டுக்காக எழுதினார், அது பயனாளர்களை கணினிக்கு எதிராக விளையாட வழி வகுத்தது. அவர் கணினியின்பால் பெரிதும் கவர்ந்து இழுக்கப்பட்டார். இவரது ஆர்வத்தை பார்த்து பள்ளி இவருக்கு கணித வகுப்பில் இருந்து விலக்கு அளித்தது, அதன் மூலம் இவரால் அதிக நேரம் கணினி பயிற்சியில் ஈடுபட முடிந்தது. ஆனால், கேட்ஸ் மற்றும் இதர மாணவர்கள் கணினியின்
இயங்கு தளத்தில் (Operating System) உள்ள ஓட்டைகளைப் பயன்படுத்தி அதிகக் கணினி நேரத்தை உபயோகித்ததாக குறை கூறி தினசரி சில மணி நேர கணினி பயன்பாட்டு திட்டம் பயன்படுத்த தடை செய்யப்பட்டது.
# பில் கேட்ஸ்

## வாழ்க்கை

### இளமை

பில்கேட்ஸ் தனது பள்ளிப் படிப்பை ஒரு தொடக்கப் பள்ளியில் தொடங்கினார். சிறு வயதிலேயே அவருக்கு நிரலாக்கத்தில் (programming) ஆர்வமிருந்ததால், தனது 13ஆம் வயதிலேயே நிரல்கள்(program) எழுதத் தொடங்கினார். பிறகு 1973ல் ஹார்வார்ட் பல்கலைக்கழகத்தில் சேர்ந்து படித்தார். அங்கு அவரது நண்பர் ஸ்டீவ் பால்மரின் வீட்டில் தங்கியிருந்தார்.தனது படிப்பை ஹார்வர்ட் பல்கலைக்கழகத்தில் முடித்த பிறகு, தனது பால்ய வயது சிநேகிதன் பால் ஆலங் என்பவருடன் இணைந்து மைக்ரோசாப்ட் நிறுவனத்தை 1975ல் துவங்கினார். கணிப்பொறி பிற்காலத்தில் பெரிய புரட்சியை ஏற்படுத்தும் என்கின்ற நம்பிக்கை அவருக்கும் அவருடைய நண்பருக்கும் இருந்தது. இதனால் அவர்கள் கணிப்பொறிக்குத் தேவையான மென்பொருள்களை எழுதத் துவங்கினர். அவருடைய இந்தத் தொலை தூர நோக்கம் தான் இன்று அவரும் அவருடைய நிறுவனத்துக்கும் மிகப் பெரிய வெற்றியைத் தேடித் தரலானது. இவருடைய தலைமையில் மைக்ரோசாப்ட் நிறுவனத்தின் நோக்கமானது, நிறுவனத்தின் தொடர் வளர்ச்சியும், கணினி உபயோகிப்போருக்கு பூரண மன திருப்தியையும் ஏற்பட வேண்டும் என்பதே ஆகும்.
இக்காலகட்டத்தில் மைக்ரோசாப்ட் நவம்பர் 20, 1985 இல் மைக்ரோசாப்ட் விண்டோஸின் முதல் சில்லறை விற்பனை பதிப்பு வெளியிடப்பட்டது.
மற்றும் ஆகஸ்டில் OS/2 என்ற ஐபிஎம் காண தனி இயங்குதள உருவாக்க ஒப்பந்தம் செய்தனர். பல சிக்கல்களுக்கு பின்னர் OS/2 வின் பதிப்பு 1991 ஆம் ஆண்டில் முடிவடைந்தது.
# பில் கேட்ஸ்

## வாழ்க்கை

### திருமணம் /குடும்பம்

பில் கேட்ஸ் ஜனவரி 1, 1994 ஆம் வருடம் மெலிண்டா என்பவரை திருமணம் செய்து கொண்டார் . இவர்களுக்கு ஜெனிபர் காதரின் , போஃப் அடேல் என்று இரு மகள்களும் ரோடி ஜான் என்ற ஒரு மகனும் உள்ளனர்.
# பில் கேட்ஸ்

## பிற துறைகள்

### எழுத்து / திரைப்படம்

இதுவரை பில் கேட்ஸ் இரண்டு புத்தகங்களை எழுதியுள்ளார். 1995 ஆம் வருடம் நவம்பர் மாதம் வெளியான "தி ரோடு அஹெட்" என்ற புத்தகத்தை இவருடன் சேர்ந்து மைக்ரோசாப்ட்டின் சிறப்பு தொழில்நுட்ப அலுவலரான நாதன் முர்வால்டும் , பீட்டர் ரிநீர்சன் என்ற பத்திரிக்கையாளரும் எழுதியுள்ளனர்.அதில் தனி நபர் கணினி பயன்பாட்டில் ஏற்பட்ட புரட்சியைப் பற்றியும் உலகத்தில் அதிவேக தகவல் தொடர்பின் வரவு எதிர்காலத்தை எவ்வாறு மாற்றப்போகிறது என்பதைப் பற்றியும் விளக்கப்பட்டுள்ளது . பில் கேட்ஸின் “த ரோட் அகெட்'எனும் நூல் 1995 ஆண்டு பிரசுரிக்கப்பட்டு பெரும் பாராட்டினைப் பெற்றது. அதே ஆண்டு நியூயோர்க் டைம்ஸ் செய்தித்தாளில் அதிகம் விற்பனையான நூல்களின் பட்டியலில், தொடர்ந்தும் ஏழு வாரங்கள் முன்னணி நூலாக இருந்ததும் குறிப்பிடத்தக்கது. 1999 ஆம் ஆண்டு வெளியிடப்பட்ட "பிசினஸ் @ தி ஸ்பீட் ஆப் தாட் " என்ற நூலில் வியாபாரமும் தொழில்நுட்பமும் எவ்வாறு இணைக்கப்பட்டுள்ளன என்பது பற்றியும் , தொழில்நுட்பக் கட்டமைப்புகளும் தகவல் வளையங்களும் எப்படி போட்டி நிறைந்த வியாபார உலகில் கைகொடுக்கும் என்பது பற்றியும் கூறப்பட்டுள்ளது.  
2010 இல் எடுக்கப்பட்ட "வெயிட்டிங் பார் தி சூப்பர்மேன் " , பிபிசி தயாரித்த ஆவணப்படமான "தி வர்ச்சுவல் ரெவலுஷன்" உட்பட பல ஆவணப்படங்களில் பில் கேட்ஸ் தோன்றியுள்ளார்.  
1999 ஆம் வருடம் வெளியான "பைரேட்ஸ் ஆப் தி சிலிகான் வேளி" என்ற திரைப்படத்தில் "ஆப்பிள்" மற்றும் "மைக்ரோசாப்ட்" நிறுவனங்களின் வளர்ச்சியே கதை கருவாக இருந்தது. இப்படத்தில் பில் கேட்ஸ் வேடத்தில் "அண்டோனி மைகேல் ஹால் " என்ற நடிகர் நடித்தார்.
# பில் கேட்ஸ்

## பிற நிறுவன முதலீடுகள்

- காஸ்கட் இன்வெஸ்ட்மென்ட் எல்எல்சி- வாஷிங்டன் நகரில் தலைமையிடத்தை கொண்ட ஒரு தனியார் முதலீடு நிறுவனம் இது பில் கேட்ஸினை கட்டுப்பாட்டில் இயங்குகிறது
- பி.ஜி.சி 3-பில் கேட்ஸால் நிறுவப்பட்ட புதிய சிந்தனை ஆலோசனை (think-tank) நிறுவனம்.
- கோர்பீஸ்- டிஜிட்டல் பட உரிமம் மற்றும் சேவைகள் நிறுவனம்.
- டெர்ராபவர்-அணு உலை வடிவமைப்பு நிறுவனம்.
- ரிசர்ச் கேட்-$35 மில்லியன் முதலீட்டில் உருவாக்கப்பட்ட விஞ்ஞானிகளுக்கான சமூக வலைப்பின்னல் தளமாகும்
# ஆபிஸ் 2003 சரிபார்க்கும் கருவிகள்

**ஆபிஸ் 2003 சரிபார்க்கும் கருவிகள்** இந்திய மொழிகளான தமிழ், தெலுங்கு, கன்னடம், குஜராத்தி, ஹிந்தி ஆகிய மொழிகள் உட்பட உலகின் ஐம்பதிற்கும் மேற்பட்ட மொழிகளில் ஒருங்குறியிலான உள்ளீடுகளை எழுத்துப் பிழைதிருத்தம் தானாகவே செய்தல் (Auto Correct) வசதிகளை உள்ளடக்கியது. எனினும் ஒத்தசொல் வசதி இந்திய மொழிகளில் தமிழ் மற்றும் ஹிந்தி் ஆகிய இருமொழிகளில் மாத்திரம் தான் உள்ளது.
இதை நிறுவுவதற்கு ஆபிஸ் 2003 பதிப்பு நிறுவப் பட்டிருத்தல் வேண்டும். ஒருங்குறியில் தமிழை ஆபிஸ் பதிப்புகளில் உள்ளீடு செய்வதானால் எ-கலப்பை அல்லது வேறேதேனும் மென்பொருளைப் பாவிக்கலாம். மைக்ரோசாப்ட் தானாகவே பயன்படுத்தும் மொழியைக் கண்டுபிடித்துத் திருத்தங்களை மேற்கொள்ளும். முதலாவது படத்தில் தமிழ் ஒருங்குறியில் அமைக்கப் பட்ட சோதனைக் கோப்பொன்றில் எழுத்துப் பிழைகள் சிலவற்றைச் சரியாகவும் வேறுசிலவற்றைப் பிழையாகவும் சிகப்புக் கோடிடுவதைக் காணலாம்.
# ஆபிஸ் 2003 சரிபார்க்கும் கருவிகள்

## வெளியிணைப்புகள்

- மைக்ரோசாப்ட் சரிபார்க்கும் கருவிகள்
- ஒவ்வொரு மொழிக்குமான வசதிகளின் ஒப்பீடு
# செப்டம்பர் 8

## பிறப்புகள்

- 1157 &ndash; இங்கிலாந்தின் முதலாம் ரிச்சார்ட் (இ. 1199)
- 1841 &ndash; அன்டனின் டுவோராக், செக் நாட்டு இசையமைப்பாளர் (இ. 1904)
- 1887 &ndash; சுவாமி சிவானந்தர், அத்வைத வேதாந்த குரு (இ. 1964)
- 1913 &ndash; தேவன், தமிழக நகைச்சுவை எழுத்தாளர் (இ. 1957)
- 1915 &ndash; என். வி. எம். கொன்சாலெசு, பிலிப்பீனிய எழுத்தாளர், கவிஞர் (இ. 1999)
- 1926 &ndash; பூபேன் அசாரிகா, இந்தியக் கவிஞர், இயக்குநர் (இ. 2011)
- 1933 &ndash; ஆஷா போசுலே, இந்தியப் பாடகி
- 1944 &ndash; பத்மினி பிரியதர்சினி, தென்னிந்திய பரத நாட்டியக் கலைஞர், நடிகை (இ. 2016)
- 1946 &ndash; அசீசு சாஞ்சார், நோபல் பரிசு பெற்ற துருக்கிய-அமெரிக்க வேதியியலாளர்
- 1954 &ndash; மைக்கல் செர்மர், ஐயுறவாளர் சங்கத்தைத் தோற்றுவித்த அமெரிக்க வரலாற்றாளர்
- 1962 &ndash; தோமஸ் கிரெட்ச்மன், செருமானிய நடிகர்
- 1971 &ndash; மார்ட்டின் பிறீமன், ஆங்கிலேய நடிகர்
# செப்டம்பர் 8

## இறப்புகள்

- 1613 &ndash; கார்லோ கேசுவால்தோ, இத்தாலிய இசையமைப்பாளர் (பி. 1566)
- 1851 &ndash; மக்சிம் கோவலவ்சுகி, உருசிய சமூகவியலாளர் (பி. 1916)
- 1895 &ndash; ஆடம் ஓப்பெல், செருமானிய பொறியியலாளர் (பி. 1837)
- 1939 &ndash; சுவாமி அபேதானந்தர், இராமகிருஷ்ணரின் சீடர் (பி. 1866)
- 1943 &ndash; ஜுலியஸ் பூசிக், செக் நாட்டு ஊடகவியலாளர் (பி. 1903)
- 1960 &ndash; பெரோஸ் காந்தி, இந்திய அரசியல்வாதி, பத்திரிக்கையாளர் (பி. 1912)
- 1978 &ndash; சாண்டோ சின்னப்பா தேவர், தமிழகத் திரைப்படத் தயாரிப்பாளர், நடிகர் (பி. 1915)
- 1980 &ndash; வில்லார்ட் ஃபிராங்க் லிப்பி, நோபல் பரிசு பெற்ற அமெரிக்க வேதியியலாளர் (பி. 1908)
- 1981 &ndash; ஹிடேகி யுகாவா, நோபல் பரிசு பெற்ற சப்பானிய இயற்பியலாளர் (பி. 1907)
- 1982 &ndash; சேக் அப்துல்லா, சம்மு காசுமீர் அரசியல்வாதி (பி. 1905)
- 1983 &ndash; வி. காராளசிங்கம், இலங்கை இடதுசாரி அரசியல்வாதி, எழுத்தாளர், வழக்கறிஞர் (பி. 1921)
- 1985 &ndash; ஜான் பிராங்கிளின் எண்டர்ஸ், நோபல் பரிசு பெற்ற அமெரிக்க மருத்துவர் (பி. 1887)
- 2003 &ndash; லெனி ரீபென்ஸ்டால், செருமானிய நடிகை, இயக்குநர் (பி. 1902)
- 2008 &ndash; குன்னக்குடி வைத்தியநாதன், தமிழக வயலின் இசைக்கலைஞர் (பி. 1935)
- 2010 &ndash; முரளி, தமிழ்த் திரைப்பட நடிகர் (பி. 1964)
- 2011 &ndash; ஆடற்கோ, தமிழகக் கவிஞர், இதழாசிரியர்
- 2012 &ndash; பில் மாக்ரிட்ஜ், ஐடியோவைத் தோற்றுவித்த ஆங்கிலேய-அமெரிக்கர் (பி. 1943)
- 2019 &ndash; ராம் ஜெத்மலானி, இந்திய வழக்கறிஞர், அரசியல்வாதி (பி. 1923)
- 2021 &ndash; புலமைப்பித்தன், தமிழகக் கவிஞர், பாடலாசிரியர் (பி. 1935)
- 2022 &ndash; இரண்டாம் எலிசபெத், ஐக்கிய இராச்சியத்தின் மகாராணி (பி. 1926)
- 2023 &ndash; ஜி. மாரிமுத்து, இந்தியத் திரைப்பட இயக்குநர், நடிகர் (பி. 1967)
# செப்டம்பர் 8

## சிறப்பு நாள்

- மரியாவின் பிறப்பு (கத்தோலிக்க திருச்சபை), (ஆங்கிலோ-கத்தோலிக்கம்)
- தேசிய நாள் (அந்தோரா)
- வெற்றி நாள் (பாக்கித்தான்)
- வெற்றி நாள் (மால்ட்டா)
- விடுதலை நாள் (மாக்கடோனியக் குடியரசு, யுகோசுலாவியாவில் இருந்து 1991)
- தேசிய கண் கொடை நாள் (இந்தியா)
- அனைத்துலக எழுத்தறிவு நாள்
- உலக இயன்முறை மருத்துவ தினம்
# கிரெகொரியின் நாட்காட்டி

உள்ள திருத்தந்தை பதின்மூன்றாம் கிரகோரியின் கல்லறை. நாட்காட்டி சீர்திருத்தம் கொண்டாடப்படும் காட்சி]]
**கிரெகொரியின் நாட்காட்டி** (*Gregorian calendar*) என்பது உலக அளவில் மிகவும் பரவலாக ஏற்றுக்கொள்ளப்பட்டு, பயன்படுத்தப்படும் நாட்காட்டியாகும். இந்த நாட்காட்டி மேற்கத்திய நாட்காட்டி எனவும் கிறித்துவ நாட்காட்டி எனவும் வழங்கப்பெறுகிறது. இந்த நாட்காட்டி பன்னாட்டுத் அஞ்சல் ஒன்றியம், ஐக்கிய நாடுகள் போன்றவற்றினால் அங்கீகரிப்பட்டுள்ளது.  
இன்று உலகில் பரவலாகப் பயன்பாட்டில் உள்ள நாட்காட்டியான இது கிமு 45-இல் உரோமைப் பேரரசர் யூலியசு சீசரால் உருவாக்கப்பட்ட யூலியன் நாட்காட்டியின் (*Julian calendar*) ஒரு திருத்தப்பட்ட வடிவமாகும். இத்தாலியரான அலோயிசியசு இலிலியசு என்ற மருத்துவரால் முன்வைக்கப்பட்டது. இது 1582 பிப்ரவரி 24 இல் அப்போதைய திருத்தந்தை பதின்மூன்றாம் கிரகோரியின் ஆணைப்படி துவக்கி வைக்கப்பட்டது. இதன் காரணமாகப் பின்னாளில் இந்நாட்காட்டிக்கு "கிரகோரியன் நாட்காட்டி" என்னும் பெயர் வழங்கலாயிற்று.  
இந்த நாட்காடியின் படி இயேசு பிறந்ததாகக் கணிக்கப்பட்ட ஆண்டிலிருந்து ஆண்டுகள் இலக்கமிடப்பட்டன. மேலும் இக்காலப்பகுதி "ஆண்டவரின் ஆண்டு" எனவும் பெயரிடப்பட்டது. இது கிபி 6-ஆம் நூற்றாண்டில் தயனீசியசு எக்சீகுவசு என்னும் கிறித்தவத் துறவியால் உரோமையில் துவக்கப்பட்ட ஆண்டுக் கணிப்பு முறையாகும்.  
கிரிகோரியன் நாட்காட்டி பயன்படுத்தும் முன்னர் இருந்த உரோமானிய நாட்காட்டியில் சனவரி, பிப்ரவரி, மார்ச்சு, ஏப்ரல், மே, சூன், செப்டம்பர், அக்டோபர், நவம்பர், திசம்பர் எனப் பத்து மாதங்கள் கொண்டதே ஒரு ஆண்டாகும். பின்னரே சூலை மற்றும் ஆகத்து மாதங்கள் சேர்க்கப்பட்டன.  
கிரகோரியின் நாட்காட்டியானது 'சூலியன் நாட்காட்டியின்' சராசரி ஆண்டைவிட நீளமாகக் காணப்பட்டமையால் இளவேனிற் சம இராப்பகல் நாள், நாட்காட்டியில் பின்னோக்கி நகர்வதைத் திருத்துவதற்காக முன்கொணரப்பட்டது.அதாவது கிபி.1752 ஆம் ஆண்டில் செப்டம்பர் மாதத்தில் சுமார் 10 நாட்கள் கிரிகோரியன் நாட்காட்டியில் இருந்து கழிக்கப் பட்டது.மேலும் உயிர்த்த ஞாயிறு நாளைக் கணக்கிட பயன்பட்ட சந்திர நாட்காட்டியும் பல குறைகளைக் கொண்டிருந்ததும் இன்னொரு முக்கியக் காரணமாகும்.  
எசுப்பானியா, போர்ச்சுக்கல், போலந்து-லித்துவேனியா பொதுநலவாயம், இத்தாலியின் பெரும்பகுதிகள் போன்றவையே கிரிகோரியன் நாட்காட்டியை முதலில் ஏற்றுக் கொண்டன. 1582 அக்டோபர் முதல் இவை கிரிகோரியன் நாட்காட்டியைப் பயன்படுத்தத் தொடங்கின. இங்கிலாந்தும் அமெரிக்காவும் 1752-ஆம் ஆண்டிற்குப் பிறகே கிரிகோரியன் நாட்காட்டியை அங்கீகரித்தன. ஆங்கிலேய ஆட்சி காலத்தில் இந்தியாவிலும் இந்த நாட்காட்டி புழக்கத்திற்கு வந்தது. கிரிகோரியன் நாட்காட்டியைக் கடைசியாக ஏற்றுக் கொண்ட நாடுகளில் கடைசியாக வருவது கிரேக்கம் ஆகும். 1923 பிப்ரவரி 15 இல் தான் இந்நாடு கிரிகோரியன் நாட்காட்டியை அங்கீகரித்தது.
# கிரெகொரியின் நாட்காட்டி

## விளக்கம்

சூரிய நாட்காட்டி வகையைச் சார்ந்தது கிரிகோரியன் நாட்காட்டியாகும். ஒரு வழக்கமான கிரிகோரியன் ஆண்டு என்பது முன்நூற்று அறுபத்து ஐந்து (365) நாட்களையும், ஒரு *லீப்*(நெட்டாண்டு) ஆண்டினையும் உடையதாகும். லீப் ஆண்டு என்பது வழக்கமான கிரிகோரியன் ஆண்டு நாட்களுடன், பிப்ரவரி 29 என்ற நாளையும் இணைத்து முன்நூற்று அறுபத்து ஆறு (366) உடையதாகும். பொதுவாக லீப் ஆண்டு நான்கு கிரிகோரியன் ஆண்டுக்கொருமுறை ஏற்படுகிறது. சூலியன் நாட்காட்டி படி இல்லாமல் நானூறு (400) ஆண்டுகளுக்கு மூன்று (3) லீப் வருடங்களைக் கிரிகோரியன் நாட்காட்டி தவிர்த்துவிடுகிறது.  
ஒரு கிரிகோரியன் ஆண்டானது பின்வரும் பன்னிரண்டு மாதங்களாகப் பிரிக்கப்பட்டுள்ளது:  
| நாட்கள் |  |  |  |
| --- | --- | --- | --- |
| 1 | சனவரி | 31 |  |
| 2 | பிப்ரவரி | 28/29 |  |
| 3 | மார்ச் | 31 |  |
| 4 | ஏப்ரல் | 30 |  |
| 5 | மே | 31 |  |
| 6 | சூன் | 30 |  |
| 7 | சூலை | 31 |  |
| 8 | ஆகத்து | 31 |  |
| 9 | செப்டம்பர் | 30 |  |
| 10 | அக்டோபர் | 31 |  |
| 11 | நவம்பர் | 30 |  |
| 12 | திசம்பர் | 31 | } |  
ஒவ்வொரு மாதமும் சீரற்ற முறையில் வருகின்ற நாட்களைக் கணக்கிட கீழ்கண்ட ஈடுகோள் உதவுகிறது.  
:L = 30 + { [ M + floor(M/8) ] MOD 2 }  
இதில் L என்பது மாதங்களின் நாட்கள் எண்ணிக்கையைக் குறிக்கும், M என்பது 1 முதல் 12 வரையான மாதத்தின் வரிசை எண்ணைக் குறிக்கும்.  
பொதுவாகப் பூமி ஒரு முறை சூரியனை சுற்றிவர 365 நாள் 5 மணி, 48 நிமிடம், 46 வினாடி காலத்தினை எடுத்துக் கொள்கிறது என்று கணக்கிடப்பட்டுள்ளது. இந்தக் காலத்தினை ஒருநாள் என்று வைத்துக் கணக்கிட இருக்கும் சிரமத்தினை எண்ணி, ஒரு ஆண்டினை 365 நாட்கள் என்ற முழு எண்ணாகக் கணக்கிடப்படுகிறது. ஒவ்வொரு ஆண்டும் மீதமிருக்கும் 5 மணி, 48 நிமிடம், 46 வினாடிகளைத் தவர்க்க இயலாது என்பதால் நான்கு ஆண்டுகளுக்கு ஒரு முறை சிறப்பு நாளாகப் பிப்ரவரி 29 என்ற நாளையும் இணைத்துக் கிரிகோரியன் நாட்காட்டில் கணக்கிடப்படுகிறது.  
இவ்வாறு ஆண்டிற்கொருமுறை ஒரு நாளை (பிப்ரவரி 29) நாளை இணைக்கையில் 100 ஆண்டுகளில் 18 மணி 43 வினாடி காலம் அதிகமாக இணைக்கப்படுகிறது. எனவேதான் நூறு வருடங்களுக்கு ஒரு முறை லீப் வருடம் (நெட்டாண்டு) கணக்கில் கொள்ளப்படுவதில்லை. இவ்வாறான பல சீர்த்திருத்தங்களை கொண்ட கிரிகோரியன் நாட்காட்டினாது, மேலும் தீர்வில்லாத சிக்கல்களை கொண்டிருப்பதால் இந்த நாட்காட்டியானது சரியானது இல்லை என்ற கருத்தும் அறிஞர்களிடையே உள்ளது.
# கிரெகொரியின் நாட்காட்டி

## விளக்கம்

### சந்திர நாட்காட்டி

கிறிசுதுவர்கள் பொதுவாக இயேசுவின் பிறந்தநாளென்று டிசம்பர் 25 ஆம் நாளைக் குறித்துக் கொண்டாலும், இயேசு உயிர்த்தெழுந்த நாளைக் கணக்கிட கிரிகோரியன் நாட்காட்டியை அடிப்படையாகப் பயன்படுத்துகிறார்கள். இதனால் ஈஸ்டர் எனப்படும் இயேசு உயிர்த்தெழுந்த நாள் ஆண்டுதோறும் வேறுவேறு நாட்களில் வருகிறது. இதற்குச் சூரியன் மற்றும் சந்திரனின் இயக்கத்தினையும் கணக்கில்கொள்வதே காரணமாகிறது.
# கிரெகொரியின் நாட்காட்டி

## சூலியன் நாட்காட்டி

சூலியசு சீசரினால் அறிமுகம் செய்யப்பட்ட நாட்காட்டியானது அவருடையப் பெயரிலேயே சூலியன் நாட்காட்டி என்று அறியப்பெறுகிறது. இது கிமு 46ல் அறிமுகம் செய்யப்பெற்றது. இது உரோமில் பயன்பாட்டில் இருந்த நாட்காட்டி முறையில் காணப்பட்ட குறைபாடுகள் காரணமாக வானியல் அறிஞர் அலெக்சாந்திரியாவின் சொசிசெனசு என்பவரின் கருத்துக்கமைய சராசரி வெப்ப வலய சூரிய ஆண்டுக்கு அமைய அமைக்கப்பட்டது. அது 12 மாதங்களையும் 365 நாட்களையும் கொண்ட சாதாரண ஆண்டையும் நான்கு ஆண்டுகளுக்கு ஒரு முறை பிப்ரவரியில் மேலதிக ஒரு நாளைக் கொண்ட நெட்டாண்டையும் கொண்டிருந்தது. ஆகவே சூலியன் சராசரி ஆண்டு 365.25 நாட்களாகும்.
# கிரெகொரியின் நாட்காட்டி

## ஏற்றுக்கொண்ட நாடுகள்

**கிரெகொரியின் நாட்காட்டியை ஏற்றுக்கொண்ட நாடுகள் வருட வாரியாக**  
| **1582:** எசுப்பானியா, போர்ச்சுகல், பிரான்சு, போலந்து, இத்தாலி,
கத்தோலிக்க லோ நாடுகள், லக்சம்பர்க்,மற்றும் காலனி நாடுகள் | **1610**: புருசியா | **1700**: செருமனி, சுவிச்சர்ராந்தின் கன்டோசு, நார்வே, டென்மார்க | **1873**: சப்பான் | **1912**: சீனா, அல்பேனியா |
| --- | --- | --- | --- | --- |
| **1584**: பொகிமீய அரசாங்கம் | **1648**: எல்சசு | **1752**: பிரித்தானியப் பேரரசு மற்றும் அதன் காலனி நாடுகள் | **1875**: எகிப்து | **1915**: லதுவியா, லிதுவேனியா |
| **1682**: இசுட்ராசுபர்கு | **1753**: சுவீடன் மற்றும் பின்லாந்து | **1896**: கொரியா | **1916**: பல்கேரியா |  |
| **1918**: சோவியத் ஒன்றியம், எசுதோனியா |  |  |  |  |
| **1919**: உரோமானியா, யூகோசுலோவியா |  |  |  |  |
| **1923**: கிரீசு |  |  |  |  |
| **1926**: துருக்கி | } |  |  |  |
# கிரெகொரியின் நாட்காட்டி

## கிரிகோரியன் நாட்காட்டி மற்றும் சூலியன் நாட்காட்டி இடையே உள்ள வேறுபாடுகள்

கிரிகொரியின் நாட்காட்டி அறிமுகம் செய்ததிலிருந்து, இதற்கும் ஜூலியன் நாட்காட்டிக்குமிடையேயான நாட்களின் வித்தியாசங்கள் ஒவ்வொரு நூற்றாண்டிற்கும் மூன்று நாட்கள் என்ற வீதத்தில் அதிகத்தவண்ணம் இருந்துள்ளது. அதனைக் கீழ்கண்ட அட்டவணையில் காணலாம்.  
| வேறுபாடு(கள்) |
| --- |
# கிரெகொரியின் நாட்காட்டி

## கிமு மற்றும் கிபி

கிரிகோரியன் நாட்காட்டி மற்றும் சூலியன் நாட்காட்டிகளில் எண்களின் அடிப்படையில் கணக்கிடப்படும் ஆண்டு முறைக்கு அனொ டாமினி என்று பெயர். இதற்குக் கடவுளின் ஆண்டு என்ற இலத்தீன் மொழியில் பொருளாகும். கிறித்துவின் பிறப்பினை அடிப்படையாகக் கொண்ட இந்த முறை, கிறிதுவிற்கு முன் (கி.மு) என்றும் கிறிதுவிற்கு பின் (கி.பி) என்றும் காலத்தினை பகுக்கிறது.
# கிரெகொரியின் நாட்காட்டி

## ஆண்டின் துவக்கம்

| கிரெகொரியன் நாட்காட்டியை
ஏற்றுக்கொண்ட ஆண்டு |  |  |
| --- | --- | --- |
| உரோமைப் பேரரசு | கிமு 153 |  |
| டென்மார்க் | 13-16-ம் நூற்றாண்டுகளில் இருந்து
படிப்படியான மாற்றம் | 1700 |
| திருத்தந்தை நாடுகள் | 1583 | 1582 |
| புனித உரோமைப் பேரரசு (கத்தோலிக்க நாடுகள்) | 1544 | 1583 |
| எசுப்பானியா, போலந்து, போர்த்துகல் | 1556 | 1582 |
| புனித உரோமைப் பேரரசு (புரொட்டத்தாந்து) | 1559 | 1700 |
| சுவீடன் | 1559 | 1753 |
| பிரான்சு | 1564 | 1582 |
| தெற்கு நெதர்லாந்து | 1576 | 1582 |
| லொரையின் மாகாணம் | 1579 | 1582 |
| இடச்சுக் குடியரசு | 1583 | 1582 |
| இசுக்கொட்லாந்து | 1600 | 1752 |
| உருசியா | 1700 | 1918 |
| தசுக்கனி | 1750 | 1582 |
| பெரிய பிரித்தானியா, பிரித்தானியப் பேரரசு
இசுக்காட்லாந்து தவிர | 1752
* பிப்ரவரி (பொதுவாக 28 நாட்கள் நெட்டாண்டில் (leap year) 29 நாட்கள்), **என்ற இலத்தீன் மொழியிலிருந்து வந்த சொல். "பெப்ருவா மாதம்]", உரோமானியத் தூய்மைத் திருவிழா,
* மார்ச் (31 நாட்கள்), **என்ற இலத்தீன் மொழியிலிருந்து வந்த சொல். "செவ்வாய் கோள் மாதம் (month of Mars), உரோமானிய போர்க்கடவுளைக் குறிக்கும் மாதம்
* ஏப்ரல் (30 நாட்கள்),**என்ற இலத்தீன் மொழியிலிருந்து வந்த சொல். உறுதியில்லா பொருள் , ஏப்ரோடைட் என்ற ரோமானியக் கடவுள் பெயரை குறிக்கும் மாதம் but rejected by Varro and Cincius.}}
* மே (31 நாட்கள்), ** என்ற இலத்தீன் மொழியிலிருந்து வந்த சொல். "விவசாயத்துக்குரிய பெண் கடவுளான மயாவின் மாதம்",
* சூன் (30 நாட்கள்), ** என்ற இலத்தீன் மொழியிலிருந்து வந்த சொல். "ஜூனோ மாதம்", திருமணம், குழந்தை பிறத்தல், மற்றும் ஆட்சி செய்தலுக்கான ரோமானிய பெண் கடவுள்
* சூலை (31 நாட்கள்), ** என்ற இலத்தீன் மொழியிலிருந்து, "சூலியஸ் சீசரின் மாதம்", சூலியஸ் சீசர் பிறந்த மாதம்
* ஆகத்து (31 நாட்கள்), ** என்ற இலத்தீன் மொழியிலிருந்து வந்த சொல். "அகசுதஸ் மாதம்",
* செப்டம்பர் (30 நாட்கள்), ** என்ற இலத்தீன் மொழியிலிருந்து வந்த சொல். கி.மு. 153 ஆம் ஆண்டுக்கு முன் உரோமானிய நாட்காட்டியில் "ஏழாவது மாதம்",
* அக்டோபர் (31 நாட்கள்), ** என்ற இலத்தீன் மொழியிலிருந்து வந்த சொல். கி.மு. 153 ஆம் ஆண்டுக்கு முன் ரோமானிய நாட்காட்டியில் "எட்டாவது மாதம்",
* நவம்பர் (30 நாட்கள்), ** என்ற இலத்தீன் மொழியிலிருந்து வந்த சொல். கி.மு. 153 ஆம் ஆண்டுக்கு முன் ரோமானிய நாட்காட்டியில் "ஒன்பதாவது மாதம்",
* திசம்பர் (31 நாட்கள்), ** என்ற இலத்தீன் மொழியிலிருந்து வந்த சொல். கி.மு. 153 ஆம் ஆண்டுக்கு முன் உரோமானிய நாட்காட்டியில் "பத்தாவது மாதம்", |  |
# தி காட்பாதர் (திரைப்படம்)

**தி காட்பாதர்**(The Godfather) திரைப்படம் அதே பெயரில் வெளிவந்த நாவலை அடிப்படையாகக்கொண்டு எடுக்கப்பட்ட மாபெரும் சாதனைத்திரைப்படம். இத்திரைப்படம் உலகின் தலைசிறந்த திரைப்படங்களில் ஒன்றாகவும் மாபியாக்களை மையமாக வைத்து வெளிவந்த சிறந்த திரைப்படமாகவும் இன்றளவும் பேசப்படுகின்றது.